Monumento al Vjetnamaj Veteranoj

La Monumento al Veteranoj de Vjetnamio estas nacia monumento de Usono en Vaŝingtono, honorante membrojn de la usonaj armetrupoj, kiuj mortis en la Vjetnama milito aŭ estas malaperintaj en batalo pro la milito. La monumento konsistas el tri partoj: la Memormuro, la Tri Soldatoj, kaj la Virina Monumento. Ĝi estis iniciatita de veteranoj de la Vjetnama milito kaj financita tute per donacoj de la Memorfonduso por Veteranoj de Vjetnamio, establita laŭ sugesto de John P. Wheeler, kaj celis kontribui al la repaciĝo de la dividita usona loĝantaro.

 Konsisto 
La ĉefa parto de la monumento estis kompletigita en 1982 kaj situas en la Ĝardenoj de la Konstitucio, proksime al la Monumento al Abraham Lincoln.

 La Memormuro 
La muroj estas enprofundigitaj en la teron en kontraŭmonumentisma stilo kaj ilia alteco varias - de 20 centimetroj ĉe la rando, ĝis tri metroj kie la muroj kuniĝas. Estas pasejo laŭlonge de la muroj, kiu permesas al vizitantoj legi la nomojn. Sur la muro, antaŭ la nomoj estas skribita:Memore al la viroj kaj virinoj de la Usonaj Armitaj Fortoj, kiuj servis en la Vjetnama Milito. La nomoj de tiuj, kiuj donis siajn vivojn, kaj tiuj, kiuj mankas, estas listigitaj laŭ la ordo, en kiu ili estis prenitaj de ni. 

 Statuo de la Tri Soldatoj 
La statuo de la Tri Soldatoj, kiu estas parto de la monumento, prezentas tri soldatojn vestitajn en uniformoj el la epoko de la Vjetnama milito. La statuon desegnis Frederick Hart en 1984. Hart partoprenis en la originala konkurso por desegni la monumenton kaj gajnis la trian lokon.

 Monumento al Virinaj Militistoj 
La Monumento al la Virinoj en Vjetnamio estas dediĉita al la virinoj, kiuj batalis en la Vjetnama milito, el kiuj la plej multaj servis kiel flegistinoj kaj medicina personaro. La monumento staras ĉirkaŭ 100 metrojn for de la Monumento al la Vjetnamio. Ĝin desegnis Glenna Goodacre.

 Referencoj 

 Eksteraj ligiloj 

 Oficiala retejo de la Nacia Parka Servo



Kategorio:Konstruaĵoj finitaj en 1982
Kategorio:Koordinatoj sur Vikidatumoj
Kategorio:Vjetnama milito
Kategorio:Monumentoj en Usono
Kategorio:Vaŝingtono